ઓબીસી એકતા મંચના પ્રમુખ અલ્પેશ ઠાકોરે બહુચરાજીના દર્શન કરી બેરોજગાર યાત્રા શરુ કરી છે. આ યાત્રામાં હજારો બાઇકસવારો પણ જોડાયા છે. આ યાત્રા બહુચરાજીથી નીકળી અમદાવાદ કલેક્ટર કચેરીએ જશે. ત્યાં પહોંચી સૂત્રોચ્ચાર કરવામાં આવશે તેમજ સરકાર સામે રોજગારી માંગણી સાથે આવેદનપત્ર આપવામાં આવશે. કલેક્ટર કચેરીથી અલ્પેશ ઠાકોર ગાંધી આશ્રમ ખાતે સભાને સંબોધશે. ગઇ કાલે આ બેરોજગારી રેલીને મંજૂરી મળી ગઇ હતી.